שרל טואטי

שרל שלום טואטי (נכתב גם "תואתי", במקור "אתוואתי") (בצרפתית:Charles Touati;‏ 1 בפברואר 1925 בתלמסאן שבאלג'יריה – שבת זכור 15 במרץ 2003 בפריז) היה רב וחוקר פילוסופיה יהודי-צרפתי. טואטי הוא בנו של הרב חיים תואתי, שהיה רב בתלמסאן, הוא נצר לשושלת רבנים באלג'יריה. סב אביו היה רבי חיים בלייח, וסב סבתו היה רבי חיים קצבי. עקב מלחמת העולם השנייה, התחיל את לימודיו בלימודי פילוסופיה באוניברסיטת אלג'יר ב-1943 וב-1945 עבר לצרפת ולמד רבנות בבית המדרש לרבנים בפריז במקביל להמשך לימודי פילוסופיה בסורבון. הוא העמיק את ידיעותיו בלימודי התלמוד בדרופסי קולג' בפילדלפיה אצל שלמה צייטלין ב-1949. כשחזר לצרפת כיהן, במשך כמה חודשים, כרב בבית הכנסת אוהל אברהם ברחוב מונטווידאו בפריז וקיבל תואר Grand Rabbin. הוצע לו להחליף את הרב יעקב קפלן כרב הראשי של צרפת אבל בשל בריאותו הרופפת הוא דחה את ההצעה. לטואטי היה תואר דוקטור בתאולוגיה ובהיסטוריה של הפילוסופיה. הוא היה מנהל המחקר בבית הספר היישומי ללימודים גבוהים (EPHE) במחלקת מדעי הדתות, שם החזיק בקתדרה ליהדות תלמודית ורבנית מ-1972 עד 1994 אחרי מורה דרכו, ז'ורז' ויידה. כרב, השתתף בחידוש פניה של הרבנות בצרפת במחצית השנייה של המאה ה-20. כמורה בבית המדרש לרבנים בפריז וב-EPHE וכן בחיבוריו, תרם טואטי תרומה חשובה למחקר הפילוסופיה ביהדות הרבנית בימי הביניים. הוא נחשב כמומחה עולמי לרלב"ג (1288–1344) ולתאולוגיה היהודית בימי הביניים. חיבוריו עוסקים גם בתלמוד, בספרות חז"ל ובהלכה. הוא ניהל יחד עם ז'ראר נהון את "Revue des Études Juives" מ-1981 עד 1996. הוא היה אחיו של אמיל טואטי. בשנת 1983 קיבל את אות לגיון הכבוד מידי נשיא צרפת פרנסואה מיטראן עבור "35 שנות פעולה בתחום הדת". ב-2001 הגישו לו תלמידיו ועמיתיו את "תורה ומדע: פרספקטיבות היסטוריות ותאורטיות. מחקרים לכבודו של שרל טואטי", ספר יובל ובו מאמרים העוסקים בתחומי העניין שלו: היחסים בין התורה והחוכמה מאז התקופה ההלניסטית עד ימינו. ערכו את הספר רבנים ראשיים, רבנים ותלמידים שלו: רנה גוטמן, ז'ילבר דהן (צר'), רמי ברג (אנ'), סיימור פלדמן (אנ'), פול פנטון, גד פרוידנטל, רולאן גטשל, אלסנדרו גטה, מיריי הדס-לבל, וארן זאב הרוי, מנחם קלנר (אנ'), דניאל יהודה לסקר, ז'אן-פייר רוטשילד, דב שוורץ וקולט סיראט. "La loi dans la pensée juive": adaptation française par Charles Touati de l'ouvrage de Isaac Heinemann:"Ta'amé Hamisvot besifrout Israel", Paris, Éditions Albin Michel 1962. - תרגום של "'טעמי המצוות בספרות ישראל"' מאת יצחק היינמן "Lévi ben Gershom ( Gersonide ), Les Guerres du Seigneur, livres III et IV", introduction, traduction et notes par Charles Touati. Paris-La Haye, Mouton & Co,1968 (תרגום ספר "'מלחמות השם"' של הרלב"ג "La pensée philosophique et théologique de Gersonide". Université de Lille-III, 2 tomes, Lille, 1972; édition corrigée, revue et complétée, Paris, éditions de Minuit, 1973; réédition chez Gallimard, collection "Tel", n° 210, Paris 1992. "Prophètes, talmudistes, philosophes". Paris, éditions du Cerf, 1990. "Le Kuzari, Apologie de la religion méprisée". (introduction, annotation et traduction de l'arabe depuis le texte original de Juda Halevi) éditions Peeters et éditions Verdier, Louvain et Paris, 1994 (et réédité aux éditions Peeters en 2006). - תרגום מהמקור הערבי של ספר הכוזרי מאת ר' יהודה הלוי "Le Christianisme dans la théologie juive" (Commission doctrinale du rabbinat français, 1968) [1] Bibliographie [complète] (1951-2001) des travaux de Monsieur Charles Touati in "Torah et science: perspectives historiques et théoriques. Études offertes à Charles Touati", Paris-Louvain, éditions Peeters, 2001; p. 5-13 ר' לוי בן גרשום, מלחמות השם, מהדורה מדעית מוערת של מאמרים א-ד. מאמרים א-ב בעריכת עפר אליאור; מאמרים ג-ד בעריכת שארל (שלום) טואטי ז"ל ועפר אליאור, תל אביב תשע"ח. מדיה וקבצים בנושא שרל טואטי בוויקישיתוף מידע על Charles Touati בקטלוג הספרייה הלאומית שרל טואטי, באתר "החכם היומי" שרל טואטי (1925-2003), דף שער בספרייה הלאומית